楊懿

杨懿（？—？），自称是恒农郡华阴县（今陕西省华阴市）人，北魏官员。 杨懿的曾祖杨结在慕容氏后燕为官，于中山国相任内去世，祖父杨珍在魏道武帝拓跋珪时期归附北魏，在上谷郡太守任内去世。父亲杨真是河内郡、清河郡二郡太守。杨懿在延兴末年出任广平郡太守，有可称道的政绩。魏孝文帝元宏南巡时，官吏百姓赞颂杨懿，杨懿因此加宁远将军，获赐帛三百匹，被征召出任选部给事中，有公平办事的声誉。杨懿又出任安南将军、洛州刺史，没上任就去世。朝廷赠予杨懿原本的官职，加弘农公，谥号简。 杨结，后燕中山国相 燕国慕容氏 杨珍，北魏上谷郡太守、华阴子 扶风窦氏，北平郡太守窦秦之女 杨仲真，北魏河内郡清河郡二郡太守 高阳许氏，东宫侍郎许明月之女 杨老寿，景明二年五月廿三日于洛阳去世，永平四年十一月十七日葬于家族旧墓 杨德，北魏侍郎 乐浪王氏，幽州刺史、汝南莊公王融之女，封新昌郡君，文明太后的表姑 杨播，北魏使持节、都督定州诸军事、安北将军、定州刺史、华阴莊伯 杨椿，北魏侍中、车骑大将军、开府仪同三司、太保 杨颖，第三子，北魏华州别驾 杨顺，第四子，北魏骠骑将军、左光禄大夫、天柱府长史、三门县伯 杨津，北魏使持节、都督并肆燕恒云朔尉汾显九州诸军事、骠骑大将军、并州刺史、北道大行台尚书令 杨舒，第六子，北魏伏波将军、参太尉高阳王府事 杨阿难，第七子，追赠中散 杨𬀩，北魏安南将军、武卫将军、南北二华州大中正 杨氏，司空府参军事元馗之母 《魏书·卷五十八·列传第四十六》：杨播，字延庆，自云恒农华阴人也。高祖结，仕慕容氏，卒于中山相。曾祖珍，太祖时归国，卒于上谷太守。祖真，河内、清河二郡太守。父懿，延兴末为广平太守，有称绩。高祖南巡，吏人颂之，加宁远将军，赐帛三百匹。征为选部给事中，有公平之誉。除安南将军、洛州刺史，未之任而卒。赠以本官，加弘农公，谥曰简。 《北史·卷四十一·列传第二十九》：杨播字延庆，弘农华阴人也。高祖结，仕慕容氏，位中山相。曾祖珍，道武时归国，位上谷太守。祖真，河内、清河二郡太守。父懿，延兴末为广平太守，有称绩。孝文南巡，吏人颂之，征为选部给事中，有公平誉。除安南将军、洛州刺史，未之任，卒，赠本官，加弘农公，谥曰简。 叶炜，刘秀峰. 《墨香阁藏北朝墓志》. 上海市: 上海古籍出版社. 2016年: 8. ISBN 978-7-5325-7881-8 （中文（繁體））.  使用|accessdate=需要含有|url= (帮助) 《汉魏南北朝墓志汇编》：魏故中散楊君墓誌銘」君諱阿難，弘農華陰潼鄉習仙里人也。上谷府君」之曾孫，河內府君之孫，洛州史君之第七子。肇開」神跡，則配天以光道；昌構中古，則鳥異以矜德。自」茲已降，亦能道素相繼，累玉承明，器襲瑚璉，刀錦\」更持。君資性沖亮，能機早成，景智凝遠，名實夙知。」少淹神光，若明月之弦長漢；幼植寒心，似山松之」高五尺。貫珠唯寶，風如上世，而負杖妖至，哲人其」痿。春秋十有三，太和八年四月七日卒於平城，仍」殯於代。高祖孝文皇帝鯁金蘭之早摧，悼嘉苗而」不秀，加贈中散，式褒盛德。粵以永平四年歲次辛」卯十一月癸巳朔十七日己酉返厝於華陰潼鄉。」迺作銘曰：五岳降靈，英生我君，金玉早貞，夙」叡夙神。風清異俗，才高脫群，唯德弘養，納山通雲。」伊余哲人，實秀實發，早稱道高，夙以才越。志恒上」漢，情每昇月，身伏衡門，名飛帝闕。上天不弔，殲我」人良，金門奄蕙，玉圃摧芳。一辭白日，永即泉堂，刊」石千古，用顯瓊璋。」曾祖母扶風竇氏。父秦，北平太守。」祖母高陽許氏。父明月，東宮侍郎。」母太原王新昌郡君。父融，幽州刺史汝南莊公。 《汉魏南北朝墓志汇编》：魏故華州別駕楊府君墓誌銘」君諱穎，字惠哲，弘農華陰潼鄉習仙里人也。漢太尉震之」十二世孫，晉尚書令瑤之七世孫，上谷府君珍之曾孫，清」河府君真之孫，洛州史君懿之第三子。君資性沖邈，志秀」天雲，情高古列，不橈下俗。至迺孝悌始於岐嶷，恭儉終於」綴纊。及簡公薨，毀幾滅性。每讀行狀，未嘗不哀感如雨。時」人僉比之曾柴云。高祖孝文皇帝初建壁雍，選入中書學」生。及登庠序，才調秀逸。少立愛道之名，長荷彌篤之稱。春」秋代易，而志業不移，錄三王魏晉書記為卅卷，皆傳於世。」歷官大司農丞、平北府錄事參軍，徵本州治中從事史，俄」遷別駕。君籍冑膏腴，朱組重映，昆弟承華，列岳八牧，榮斑」門生，祿逮僕妾。而君性靈璞亮，業素期神，食不兼膳，麻衣」必碎。豈圖輔仁無徵，報善寂廖。春秋卅有八，以永平四年」歲次辛卯五月丙申朔廿七日壬戊卒於京師依仁里第。」粵以十一月癸巳朔十七日己酉窆於潼鄉。壟柏夏摧，吳」桂春殘，夕雲悽悽，曉露冰團。朝良鯁痛，邑里增酸，鏤石立」銘，永旌芬蘭。迺作銘曰：崇華霧密，五龍氣冥，河沂」表瑞，渭濱獻精。兩才和緒，叡哲迺生，唯仁之緯，唯德之經。」登朝振響，金玉其德，列列在公，屏私正惑。穆穆閨庭，奉親」以色，狐帛匪華，麻衣是飾。行善無徵，積福空然，淵珠隧豁，」玉碎荊山。大夜一深，白日不旋，敬鐫玄石，式炳餘鮮。」曾祖母扶風竇氏。父秦，北平太守。」祖母高陽許氏。父明月，東宮侍郎。」母太原王氏，封新昌郡君。父融，幽州刺史汝南莊公。 张江涛编著. 《华山碑石》. 西安市: 三秦出版社. 1995.12: 243—244. ISBN 7-80628-039-1 （中文（繁體））.  请检查|date=中的日期值 (帮助); 使用|accessdate=需要含有|url= (帮助) 罗新，叶炜著. 《新出魏晋南北朝墓志疏证 (修订版)》. 北京市: 中华书局. 2016.5: 150–151. ISBN 978-7-101-11639-7 （中文（繁體））.  请检查|date=中的日期值 (帮助); 使用|accessdate=需要含有|url= (帮助) 《汉魏南北朝墓志汇编·魏故鎮遠將軍華州」刺史楊君之墓誌蓋》：魏故鎮遠將軍華州刺史楊君墓誌銘」君姓楊，諱舒，字延景，恒農華陰潼鄉習仙里人也。河內清河二郡府君之」孫，洛州刺史恒農簡公之第六子。漢太尉震，晉儀同瑤，即其世矣。君體河」岳之淑靈，膺積福之餘慶。淵度凝深，風流濬邈。閨門垂孝敬之譽，鄉黨流」泛愛之仁。爰自弱冠，銳情典誥。終朝下幃，薄暮潭思。業尚三禮之學，廣采」百家之論。才藝優贍，道術通洽，汪汪焉，詳詳焉。允所謂黃中之俊髦，德音」之令准者已。太和中，以勳望之冑而除散騎郎。暨世宗即祚，壽春送欸。君」為揚武長史，受降納附。未幾，以援接之功除大鴻臚丞。弼贊九儀，賓翼四」門，蕃衛載緝，戎陌來庭。義陽之役，君參鎮南軍事。職掌壘和，任屬防禦。嚴」柵櫓之制，峻雲梯之險。憑陵之志莫展，窺？之望斯絕。又監別將田益宗」軍事，破偽釣城而還，俘虜二千，收甲萬計。以功遷司空府中兵參軍。俄而」偽臨川王蕭宏敢率蟻徒，殲我梁城。以君歷試惟允，復參征南軍事。都督」元王特深器眷，杖以幃幄之任，諮以決勝之謀\。及偽軍一道，烽煙四起，君」領羽林鐵騎，長驅淮滸，救其焚燒之委，收其器械之資。乃今邊儲載衍，軍」士充仍者，君有力焉。永平初載，望府啟建，寮佐之選，妙盡時英。以君為伏」波將軍，參太尉高陽王府事。於是翼亮台鉉，毗道鼎司，剋昭文薄之能，實」允官人之職。及遭新昌君艱，幾盡者二三。孺慕之音，晝夜不絕；漿溢之禮，」歷口莫飲。自尒尪頓，日就危惙。雖顏丁之居憂，遠有慚德；曾柴之銜恤，寧」或能擬。春秋卌有六，以延昌四年九月九日於洛陽縣之依仁里第瘠甚」而卒。皇帝悼惜，朝野嗟痛。詔遣謁者持節冊贈鎮遠將軍華州刺史。」所以旌崇孝德，禮也。粵以熙平二年九月二日卜窆於本縣之舊塋焉。乃」作銘曰：於鑠使君，清風獨絕。太尉之胤，儀同之裔。冠蓋三秦，本枝百世，」粵挺明德，聿遵前列。如玉之瑩，如冰之潔。永言孝友，率志貞厲。沖年受業，」雅愛斯文。銳情無●，潭思能懃。終朝章句，旦夕典墳。淵才博贍，高志脫群。」九流畢鏡，八素咸分。振韍玉墀，濯纓朱廡。四門載穆，九儀率序。帝求鼎」佐，唯德是與。我有俊哲，攬衣而處。三緝戎機，再遊台府。軍政允洽，槐風克」舉。新昌殞世，瘠甚而卒。忪忪遺嗣，哀哀弟姪。書宮寂寥，琴庭蕭瑟。皇鑒乃」眷，追贈顯祑。輝賁泉門，光昭松室。輒勒徽猷，恧慚無述。 《汉魏南北朝墓志汇编》：魏故司空府參軍事元君墓誌銘」君諱馗，字孝道，恭宗景穆皇帝之玄孫也。君」以擢擀層基，派源天漢，故能姿神夙成，文義早」著，經通行脩，遠邇傾矚。雖年在稚弱，高齒莫先。」司空楊公雅稱其才，微為參軍事。年尚童幼，如」儀神遠暢，凡厥府僚，莫不歎伏。君楊氏之甥也。」及太保遇害關右，君亦濫同其禍。于時朝野莫」不痛惜。以普泰元年六月廿九日卒於華陰。時」年十七。蒙贈使持節都督徐州諸軍事輔國將」軍徐州刺史。以太昌元年歲次壬冬十有一月辛卯朔十九日己酉葬於斯原。迺作銘曰：」巖巖外方，滔滔河洛，誕降瑰奇，夙闡洪略。神童」發齔，英聲自弱，才慧昭晰，風儀峻削。始陟槐途，」方靡好爵，有苗不秀，光霜殞蘀。丹旐翩翩，龍轜岌岌，漸即鬼途，稍辭人邑。冥冥長夜，昏昏闇濕，」豈伊可見，聞之歎泣。